钦定古今图书集成/明伦汇编/氏族典/第347卷 > 周缙
## 钦定古今图书集成/明伦汇编/氏族典/第347卷 > 周缙

按《明外史周缙传》：“缙字伯绅，武昌人。以贡入太学，授
永清典史，摄令事。燕师起，守令相率迎降，缙独为守
御计。吏民逃散，度不可为，怀印南奔，纠义旅勤王。闻
京师不守，匿民间。吏部言：‘前北平所属州县官朱宁
等，当皇上举兵靖难，俱弃职逃亡，宜寘诸法’。诏令遣
戍。有司械缙至，谪兴州。居数年，子代还，年八十而没。”